**ՏԵՂԱԿԱՆ ՏՆՏԵՍԱԿԱՆ ԶԱՐԳԱՑՄԱՆ ՊԼԱՆ**

**ԱՊԱՐԱՆ ՀԱՄԱՅՆՔ**



Ապարան, 2025թ.

**ԱՄՓՈՓԱԳԻՐ**

Ապարանն իր ալպիական բնությամբ, քաղցրահամ ջրերով, հնագույն եկեղեցիներով և հյուրընկալ բնակիչներով, բարեկարգ, գրավիչ ու մրցունակ բազմաբնակավայր համայնք է։ Ապարան խոշորացված համայնքը 5 տարի անց լինելու է բնակության և ներդրումների համար ցանկալի բնակավայր, որի զարգացումն ու առաջընթացը հիմնված է լինելու երեք սկզբունքային ուղղությունների վրա.

Ամենականաչ

Ամենաժողովրդավարական

Ամենամիասնական

*Ամենականաչ*, որովհետև տնտեսնության և բնակչության մեծ մասը անցնելու է արևային վերականգնվող էներգիայի օգտագործման:

*Ամենաժողովրդավարական*, որովհետև այսուհետ համայնքում բոլոր հիմնարար ծրագրերը կորոշվեն հասարակության ակտիվ զանգվածների մասնակցությամբ:

*Ամենամիասնական*, որովհետև աշխարհով մեկ սփռված ապարանցիների, ինչպես նաև համայնքի բարեկամների մտավոր և ֆինանսական հնարավորությունները կուղղվեն համայնքի շենացմանն ու զարգացմանը:

Տեսլականն ու զարգացման ծրագրի նպատակը սահմանվել է բնակչության և մասնավոր հատվածի հետ բազմաթիվ հանդիպում-քննարկումների արդյունքում, որտեղ հաշվի է առնվել Ապարան խոշորացված համայնքի՝

* զարգացաման պոտենցիալ հնարավորությունները՝ մարդածին և բնածին
* առանձնահատկությունները
* մրցունակությունը
* տնտեսական զարգացման հնարավորությունները
* սոցիալ-տնտեսական իրավիճակը
* ֆինանսական և մարդկային կարողությունները
* բնապահպանական և աղետների ռիսկերի կառավարումը

*Համայնքի զարգացման տեսլականի հիմնական ասպեկտներն են ՝*

ստեղծել նոր աշխատատեղեր՝ զարգացնելով դաշտավարությունը և անասնապահությունը, խթանելով գյուղմթերքների արտադրության և վերամշակման փոքր ու միջին ձեռնարկությունների հիմնումը և զարգացումը։

զարգացնել արկածային և էկոտուրիզմը։

համայնքի բնակիչների և հյուրերի համար ապահովել բարեկարգ, մաքուր և լուսավոր շրջակա միջավայր։

բարելավել բնակիչների սոցիալական, մշակութային և հանգստի պայմանները՝ արդիականացնելով համայնքի ենթակառուցվածքները և մատուցելով մատչելի ու որակյալ համայնքային ծառայություններ։

**ԲՈՎԱՆԴԱԿՈՒԹՅՈՒՆ**

Ամփոփագիր

Բովանդակություն

Աղյուսակների, գծապատկերների և հապավումների ցանկ

Պլանի ներածություն

Տեղական տնտեսական զարգացման պլանի մշակման գործընթացը

Տեղական տնտեսության վերլուծություն

SWOT վերլուծություն

Տեսլական և նպատակներ

Գործողությունների պլան

Ֆինանսավորման սխեմա

Վերահսկողության մեխանիզմներ

ԱՂՅՈՒՍԱԿՆԵՐԻ ՑԱՆԿ

Աղյուսակ 1 – Համագործակցող ընկերություններ

Աղյուսակ 2 – Կարգավորման և ինստիտուցիոնալ շրջանակ

Աղյուսակ 3 – Արտաքին դիրքավորում

Աղյուսակ 4 – SWOT վերլուծություն

Աղյուսակ 5 – Գործողությունների պլան

Աղյուսակ 6 – Ֆինանսական սխեմա

ՀԱՊԱՎՈՒՄՆԵՐ

ՀՀ – Հայաստանի Հանրապետություն

ՀՀՏԶ – Համայնքի ղեկավարներ հանուն տնտեսական զարգացման

ՓՄՁ ԶԱԿ – Փոքր և միջին ձեռնարկության զարգացման ազգային կենտրոն

SWOT – strengths, weaknesses, opportunities, threats

ՀՈԱԿ – Համայքնային ոչ առևտրային կազմակերպություններ

ՏԻՄ – Տեղական ինքնակառավարման մարմիններ

ՏՏԶՊ – Տեղական տնտեսական զարգացման պլան

ՀԿ – Հասարակական կազմակերպություն

**ՆԵՐԱԾՈՒԹՅՈՒՆ**

Ղեկավարվելով «Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 42-րդ կետով` կարևորելով համայնքում տեղական տնտեսական զարգացումը, սերտ համագործակցությունը տեղական բիզնեսի և քաղաքացիական հասարակության ներկայացուցիչների հետ, տնտեսական զարգացման ծրագրի շրջանակներում այլ ծրագրերի մասնակցելու հնարավորությունը, համայնքում դրամաշնորհային և ներդրումային ծրագրերի իրականացումը՝ Ապարան համայնքը 2018թ. որոշեց միանալ «Համայնքապետերը հանուն տնտեսական զարգացման նախաձեռնությանը:

Տնտեսական զարգացման պլանը գրելիս հաշվի է առնվել 2021-2026թթ համայնքի հնգամյա զարգացման ծրագիրը և 20թ. աշխատանքային պլանը։

ՏՏԶ պլանը համայնքի միջնաժամկետ զարգացման հիմնական փաստաթղթերից մեկն է, որտեղ հստակ ներկայացված է համայնքի զարգացման ուղղություններն ու շեշտադրումները, դրան հասնելու ճանապարհները, որի իրականացման գործում մասնակցում են բնակիչները և մասնավոր հատվածը՝ գիտակցելով ծրագրի կարևորությունը, որն ուղղված է համայնքի բարեկեցությանն ու տնտեսական զարգացմանը՝ ապահովելով ներդրումների համար բարենպաստ միջավայր։

ՏՏԶ պլանի նպատակն է

Զարգացնել մասնավոր-համայնք համագործակցությունը

Ներդրումների համար ստեղծել բարենպաստ միջավայր

ՏԵՂԱԿԱՆ ՏՆՏԵՍԱԿԱՆ ԶԱՐԳԱՑՄԱՆ ԾՐԱԳՐԻ ՄՇԱԿՄԱՆ ԳՈՐԾԸՆԹԱՑ

ՏՏԶ պլանը արդյունքն է բազմաթիվ քննարկումների, որտեղ մասնակցում են տարբեր թիրախային խմբեր՝ երիտասարդներ, կանայք, բնապահպաններ, նախաձեռնող խմբեր և շահագրգիռ անհատներ, ինչպես նաև համայնքում գործող տեղական ու միջազգային կազմակերպություններ։

ՏՏԶ պլանի կազմման շարժիչ ուժ է հանդիսանում նախաձեռնող խումբը, որը ձևավորվել է 2017 թվականին և որին անդամակցում են հիմնականում երիտասարդներ և ուսանողներ։ Խմբում ներգրավված են բոլոր այն մարդիկ, ովքեր հետաքրքրված են եղել և ցանկություն են հայտնել մասնակցել համայնքի զարգացման գործում։ Ստորև ներկայացվում է հիմանական մասնակիցների ցանկը.

Հրայր Մկրտչյան- Ապարանի համայնքի ղեկավարի տեղակալ

Մարիամ Սարգսյան- Ապարանի համայնքապետարանի ծրագրերի համակարգող

Սուրեն Օհանջանյան- «Վորլդ Վիժն» միջազգային բարեգործական կազմակերպություն

Հայկ Ասլանյան- փոքր ձեռնարկատեր

Անի Դավթյան- լրագրող

Տաթև Մարտիրոսյան – իրավաբան

Մարի Կարապետյան – քաղաքացիական ակտիվիստ

Մասնակիցների զբաղվածությունից ելնելով, հանդիպումները կայանում են ըստ անհրաժեշտության։

ՏԵՂԱԿԱՆ ՏՆՏԵՍՈՒԹՅԱՆ ՎԵՐԼՈՒԾՈՒԹՅՈՒՆ

6.1 Տեղական տնտեսության կառուցվածքի վերլուծություն

Ապարան համայնքը /21 վարչական տարածքներով/ գտնվում է [Երևանից](https://hy.wikipedia.org/wiki/%D4%B5%D6%80%D6%87%D5%A1%D5%B6)  դեպի հյուսիս-արևմուտք՝ [Քասախ](https://hy.wikipedia.org/wiki/%D5%94%D5%A1%D5%BD%D5%A1%D5%B2) գետի ավազանի վերին մասում։ Ապարան քաղաքը խոշորացված համայնքի միակ քաղաքային բնակավայրն է, որի հեռավորությունը Երևանից կազմում է 59կմ։ Համայնքի տարածքի ծովի մակարդակից բարձրությունը կազմում է 1850-2200 մետր։ Կլիման բարեխառն լեռնային է։ Ձմեռները տևական են՝ ցուրտ, հաստատուն ձնածածկույթով՝ առանձին բնակավայրերում ձյան շերտը հասնում է մինչև 2 մետրի (այն ունի գրեթե նույն բարձրությունը, ինչ Ծաղկաձորը՝ Հայաստանի ձմեռային զբոսաշրջության հիմնական կենտրոնը)։ Ամառները զով են, միջին ջերմաստիճանը տատանվում է +17-18 աստիճանների միջև։

Ապարան համայնքը ներդրումների և զարգացման ծրագրերի իրականացման ակտիվության բարձր մակարդակ ունեցող համայնքներից մեկն է, որն էլ նպաստում է գործարար ակտիվության աճին։ Դրա ամենավառ օրինակներից են Սարալանջ վարչական տարածքում 11հա կառուցվող ջերմոցային տնտեսությունը (ավելի քան 8 մլն ԱՄՆ դոլար), Վարդենուտ վարչական տարածքում 3 հա տարածք զբաղեցնող կրթական ճամբարի ստեղծումը, Եղիպատրուշ վարչական շրջանում իրականացվում են շինարարական խոշորամշտաբ աշխատանքներ, որոնց հեռանկարում էկո գյուղի ստեղծումն է իր հանգստյան գոտիներով և ֆերմերային տնտեսություններով, ընթացքի մեջ է 10 մգվ հզորությամբ արևային ֆոտովոլտային կայանի կառուցման գործընթացը, «Արմենիան ֆյուչեր» բարեգործական կազմակերպության կողմից իրականացվող ծրագիրը, որը նախա­տես­ում է մշակել Լուսագյուղ վարչական տարածքի մաստեր պլանը, որն իր մեջ ներառելու է գյուղի ամբողջական ճարտարապետական և տնտեսական կոնցեպտը և համապատասխան այդ կոնցեպտի՝ իրակա­նաց­վելու են լայնածավալ աշխատանքներ: Բարեգործական ծրագրի իրականացումն ուղղված է լինելու համայնքի սոցիալ-տնտեսական կարևորագույն խնդիրների լուծմանը, զբոսաշրջային մեծ հետաքրքրության մեծացմանն ու աշխուժացմանը: Ծրագրի իրականացման բյուջեն կկազմի շուրջ 4,124.340.000 ՀՀ դրամ (մոտ 7,65 մլն եվրո)[[1]](#footnote-1):

Ներդրումային ծրագրերը հիմնականում ուղղված են այլընտրանքային էներգիայի օգտագործմանը, ֆերմերային և ջերմոցային տնտեսությունների ստեղծմանը, էկո և գյուղական տուրիզմին, ինչպես նաև հյուրատների ու հյուրանոցների կառուցմանը և այլն։

Ձմեռային սպորտաձևերի զարգացումը կարևոր նշանակություն ունի Ապարան համայնքի զարգացման համար։ ԵՄ նախկին դեսպան Պյոտր Սվիտալսկիի հետ հանդիպման ընթացքում Ապարանի համայնքապետարանը ներկայացրեց Ապարան համայնքի զարգացման նախադրյալները և հատկապես ձմեռային սպորտի զարգացման համար առկա բնածին պայմանները։

Համայնքի տարածքում հիմնականում գործում են փոքր և միջին ձեռնարկություններ՝ առևտուր, տարբեր ծառայություններ և արտադրամասեր, որոնք ապահովում են աշխատատեղերի հիմնական մասը։

*Գյուղատնտեսություն*

Վարչական տարածքների և Ապարան քաղաքի բնակչության գերակշիռ մասը ներգրավված է գյուղատնտեսության մեջ։

Անասնապահությամբ զբաղվում է մոտավորապես բնակչության 65%-ը, սակայն իրենց մեծ մասի արտադրանքն ամբողջությամբ օգտագործվում է սեփական կարիքների համար։ Համայնքում գործում է 8-10 գյուղացիական տնտեսություն, որոնք ունեն 50-ից ավել խոշոր եղջերավոր անասուններ, և 15-20 տնտեսություն՝ 10-30 խոշոր եղջերավոր անասուններով։ Ապարանում գործում է խոշոր թռչնաբուծական (ավելի քան 100,000 թև) և խոզաբուծական (1300 գլուխ) ֆերմերային տնտեսություններ։

Մի քանի վարչական տարածքների բնակչության շրջանում զարգացած է հատապտուղների արտադրությունը. Արայի տնային տնտեսությունների՝ 70%, Արագածի՝ 65%, Ծաղկաշենի՝ 50%-ը զբաղվում են հատապտուղների մշակությամբ: Վերը նշված համայնքներում ստացվում է տարեկան մոտ 20 տ բերք, որը հիմնականում մթերում է «Մարիաննա» ընկերությունը՝ երկրի առաջատար կաթնամթերք արտադրող ընկերությունը։ Մշակվում է նաև ցորեն, գարի, հաճար, տարեկան, եգիպտացորեն։ 2019 թվականի հունիս ամսվա տվյալներով ցանքատարածությունները կազմել են 875,35 հա։ Մշակվող բանջարեղենի մեջ մեծ կշիռ ունեն կարտոֆիլը և կաղամբը։ Կան մի շարք էնդեմիկ խոտաբույսեր՝ սնդրիկ, ծնեբեկ, տարբեր տեսակի բույսեր, որոնցից ստանում են թեյեր։

*Արդյունաբերություն*

Համայնքում գործում են փոքր և միկրո ձեռնարկություններ, որոնք զբաղվում են քիչ քանակությամբ գյուղտեխնիկայի պահեստամասերի, միացուցիչների, մուրաբաների և կոմպոտների, զովացուցիչ ըմպելիքների, չորամրգերի և հրուշակեղենի արտադրությամբ։ Նշված ոլորտներից արագ զարգանում է մուրաբաների, չրերի, հրուշակեղենի և զովացուցիչ ըմպելիքների ոլորտները։

Ապարանում բավականին շատ տարածված են հաց և հացաբուլկեղեն արտադրող մեծ, փոքր և միջին ձեռնարկությունները։

Ապարանում զարգացած է կաթի և կաթնամթերքի արժեշղթան («Ապարանի պանրի գործարանը», «Ապարան գրուպ» և այլն)։ Հայկական շուկայում Ապարանի ամենահայտնի արտադրանքները թանը և ջուրն են։ Այսօր համայքնում գործող ընկերություններից թան արտադրում են 8-ը, շշալցված ջուր՝ 5-ը։ Ապարան համայնքում բավականին դինամիկ կերպով զարգանում է ջրի և կաթնամթերքի արտադրությունը՝ առաջիկա նախագծերում առկա են 3 ջրի գործարանի և կաթնամթերքի արտադրամասերի կառուցումը։

*Զբոսաշրջություն և ծառայութուններ*

Զբոսաշրջության զարգացման համար Ապարան համայնքն ունի մի շարք նախադրյալներ, որոնք լիովին չեն օգտագործվում, այդ իսկ պատճառով 2017թ. ՀՀԶԾ-ում ներառվեց ամենամյա մեծամասշտաբ միջոցառումներ և փառատոնների իրականացումը։

Ամենամեծամասշտաբ միջոցառումը քանդակագործության միջազգային սիմպոզիումն է, որը մեկնարկեց 2018թ մայիսի 27-ին՝ «Մեր պապերի սխրանքը» խորագրով: 2019թ միջազգային սիմպոզիումը կրում էր «Ապագայի շարժվող արվեստ» խորագիրը։ Երկու սիմպոզիումների արդյունքում համայնքն ունեցավ 32 մոնումենտալ արվեստի գործեր և 5 գրաֆիտի աշխատանքներ։ 2019 թվականի հունիսի 1-20-ը Ապարանում կազմակերպված միջազգային 2-րդ սիմպոզիումը ներառվել է A.I.E.S.M քանդակագործության միջազգային ասոցիացիայում, որին անդամակցում են 100.000-ից ավելի քանդակագործներ ամբողջ աշխարհից:

Սիմպոզիումի անցկացման նպատակն է.  
•Տուրիստական նոր ուղղությունների բացահայտումը և քանդակների պուրակի ստեղծումը  
•ՀՀ և Ապարանի հանրաճանաչության բարձրացումը  
•ART-տուրիզմի զարգացումը  
• Մասնավոր սեկտորի, հարակից ճյուղերի հետ համագործակցությունն ու զարգացումը  
•Բնապահպանական գաղափարների տարածումը (աշխատանք բնության գրկում), թափոններից արվեստի գործերի ստեղծում

Հաջորդ նշանակալի միջոցառումն է ավանդույթ դարձած «Ապարանյան ձմեռ» մարզամշակութային միջոցառումը, որի սկիզբը դրվել է դեռ 1960-ական թվականների սկզբին և վերջին 30 տարիների ընթացքում մոռացության էր մատնվել։

Միջոցառումն իրականացվում է Ապարան քաղաքից մոտ 2 կմ հեռավորությամբ 2050-2200մ բարձրության վրա գտնվող Խաչասարի (Լենինի սար, Ապարան-Լուսագյուղ ճանապարհին) հատվածում։ Միջոցառման ընթացքում անցկացվում են տարբեր ձմեռային մրցումներ, խաղեր, որն էլ ուղեկցվում է ավանդական երգ ու պարով։ Ծրագրի նպատակն է զարգացնել ձմեռային տուրիզմը, կազմակերպել համայնքի բնակիչների և զբոսաշրջիկների ակտիվ հանգիստը։

Միջոցառումը հագեցվել է նորարարական մոտեցումներով, այն է 2019թ Հայաստանում առաջին անգամ կազմակերպվեց Ձնամարտի առաջնությունը։ Դրանից հետո Հայաստանի ձնամարտի ֆեդերացիան մասնակցեց Եվրոպայի 24-րդ առաջնությանը՝  Ֆինլանդիայում։ 2020թ Ապարանյան ձմեռ միջոցառման շրջանակներում առաջին անգամ կմեկնարկի «Ձնամարտի չեմպիոնների լիագա»-ի աշխարհի առաջնությունը։

Քանի որ Ապարանն առանձնանում է իր սառնորակ ջրով, Ապարան համայնքում օգոստոս ամսին իրականացվում է ամենամյա ջրի փառատոն։ Փառատոնի ընթացքում իրականացվում են ջրային խաղեր, տարբեր մրցույթներ։ Փառատոնի ընթացքում անցկացվում է նաև ձեռագործ իրերի ցուցահանդես-վաճառք։

Հեծանվորդների ֆեդերացիայի հետ համատեղ իրականացվում է հեծանվարշավ՝ Ապարանից մինչև Հանքավան։ Հեծանվորդները / պրոֆեսիոնալ և սիրողական/ արշավից հետո վերադառնում են և մասնակցում Ապարանի ռոք-փառատոնին։ Փառատոնին մասնակցում են տարբեր ռոք խմբեր Հայաստանի տարբեր վայրերից։

Վերոնշյալ միջոցառումների շնորհիվ մի քանի անգամ մեծացել է արտագնա և ներգնա զբոսաշրջիկների թիվը, ինչպես նաև ներդրումային ծրագրերի և համայնքային աշխուժության շնորհիվ համայնքում զգալիորեն աճել է անշարժ գույքի և հողատարածքների արժեքը։

Ապարանով է անցնում M3 միջպետական նշանակության մայրուղին, որը ևս կարևոր նախապայման է տուրիզմի զարգացման համար։ Համայնքը բարենպաստ է տուրիստական ընկերություններին և հեռագնա ճամփորդներին միջանկյալ կանգառի ծառայելու համար, քանի որ նրա հեռավորությունը Երևանից կազմում է 60 կմ։ Այժմ կառուցման փուլում են գտնվում 3 հյուրանոցներ, իսկ ՓՄՁ ԶԱԿ-ի հետ համագործակցության արդյունքում կազմակերպվում է հյուրատների ստեղծման դասընթացներ։

Ապարանում գործում են մի քանի սննդի կետեր՝ Գնթունիք, Ակութ, Ապարանի քարանձավ և այլն, որոնք հայտի են և բավականին գրավիչ զբոսաշրջիներին։ Գնթունիք ընկերությունը դարձել է Ապարանի բրենդներից մեկը և լայն ճանաչում ունի ՀՀ և նրա սահմաններից դուրս։ Այն նաև Ապարանում ամենաշատ աշխատատեղ ապահովող ընկերությունն է իր մեջ ներառելով թռչնաբուծարան, խոզաբուծարան, հացի և հրուշակեղենի արտադրություն և սուպերմարկետ։

Գործում են մի քանի հանդիսությունների սրահներ և ռեստորաններ /Ալկա, Արմոս, Քասախի ամրոց, Ապարանք, Արագած հանդիսությունների սրահ/ ։

Վերջին 2 տարիներին զարգանում է նաև ագրոտուրիզմը։ Եղիպատրուշ գյուղի վարչական տարածքում։ «Քայլ դեպի տուն» ծրագրի մասնակից սփյուռքահայ երիտասարդները գալիս են Ապարան։ Ծանոթանում են Ապարանի տեսարժան վայրերին, այնուհետև գնում են Եղիպատրուշ գյուղ, որտեղ շրջելով իրականացնում են գյուղական աշխատանքներ՝ հաց են թխում, մեղր քամում, կարտոֆիլ հավաքում և այլն։ Երբ աշխատանքներն ավարտվում են, հաղթած թիմը ստանում է նվեր՝ ֆոտոսեսիա հայկական տարազներով։

Ապարանը հայտնի է նաև իր պատմամշակութային կոթողներով, եկեղեցիներով, աղբյուրներով։ Որոնք մեծ տուրիստական նշանակություն ունեն համայնքի համար։

*Վերականգնվող էներգետիկա*

Արագածի վրա գործում են 3 ՀԷԿ։ Ապարանում գնալով զարգանում է անցումն արևային էներեգիայի և՛ մասնավոր հատվածում, և՛ բնակչության շրջանում։

Շահագործման փուլում է գտնվում ԵՄ աջակցությամբ կառուցվող համայնքային 30 կվ արևային ֆոտովոլտային կայանը, որի արտադրված էներգիան օգտագործվելու է համայնքապետարանի և մշակույթի տան կարիքների համար։

Ընթացքի մեջ է 10 մգվ արևային ֆոտովոլտային կայանի նախագիծը և ամբողջ Ապարան համայնքի համայնքային նշանակության արևային ֆոտովոլտային կայանի ստեղծում՝ 350 կվ։

6.2. Տեղական համագործակցություն

Ապարանի համայնքապետարանը բազմիցս համագործակցել և համագործակցում է տեղական և միջազգային տարբեր կառույցների հետ՝ World Vision, ESAC, GIZ, ԵՄ, ԵԽ, Էկո աղբ, Զբոսաշրջության պետական կոմիտե, Հայաստանի Ձնամարտի ֆեդերացիա, Արմենիա Ֆյուչեր ԲՀԿ, Ստարտափ Արմենիա, Եվրասիա ԲՀԿ և այլն։

Համայնքապետարանի ղեկավարության նախաձեռնությամբ շատ են իրականացվում հանդիպում-քննարկումներ, որոնց մասնակցում են շահագրգիռ անձիք, նախաձեռնող խումբը, զարգացման խորհուրդը, ՀԿ-ներ, միջազգային կառույցներ։ Հանդիպումների ընթացքում քննարկվում են համայնքում առկա խնդիրները և թե ինչպես կարելի է հասնել դրանց լուծմանը։ Ներկայացվում են բազմաթիվ նախագծեր և առաջարկներ, որոնք կնպաստեն համայնքի տնտեսական զարգացմանը։

Համայնքապետարանի նախաձեռնությամբ, համագործակցությամբ մասնավոր և GIZ կազմակերպության, ստեղծվել է տնկարան, որտեղից համայնքին տրամադրվում է տարեկան 5.000 տնկանյութ։

Համայնքապետարանի, Էկոաղբ ՀԿ-ի և GIZ ընկերության համագործակցությամբ իրականացվել է բնապահպանական ծրագիր՝ աղբի նվազեցման, տեսակավորման և վերամշակման, որի շրջանակներում համայնքին նվիրաբերել է 1100 լիտրանոց 38 աղբաման։

Համայնքապետարանի մի քանի աշխատակիցներների և «Էկո թրեվլ» կազմակերպության կողմից Ապարան համայնքում ստեղծվել և իրականացվում են տուրիստական այցեր, արշավներ։

6.3 Բիզնեսին աջակցող, թափանցիկ և առանց կոռուպցիայի վարչարարություն

Համայնքապետարանի աշխատակազմը համագործակցելով տարբեր կազմակերպությունների և անհատների հետ, իրականացրել է Ապարան համայնքի տուրիստական արժեքների, տեսարժան վայրերի, պատմամշակութային կոթողների քարտեզագրում։ Համայքնում իրականացվող բոլոր միջոցառումների, ներդրումային և այլ ծրագրերի, տարվա աշխատանքային պլանի, հնգամյա զարգացման պլանի և բյուջեի մասին տեղեկատվությունը հասանելի է aparan.am կայքում և սոցիալական ցանցերի էջերում։ Համայնքապետարանի կողմից անցկացվող բոլոր մրցույթները և գնառաջարկները կատարվում են թափանցիկ և հրապարակվում են։ Ավագանու բոլոր նիստերը ուղիղ եթերում հեռարձակվում են։

6.4. Ֆինանսական միջոցների հասանելիություն

Համայնքում աշխատում են երկրում գործող բանկերի 24%-ը, իսկ վարկային կազմակերպությունների՝ 14%-ը։ Համայնքում գործող բանկերը և վարկային կազմակերպությունները տրամադրում են գյուղատնտեսական վարկեր 3-60 մլն ՀՀ դրամ՝ 9-12% տոկոսադրույքով մինչև 7 տարի ժամկետով, կամ բիզնես վարկեր՝ տարեկան տոկոսադրույքը ՝ 18-20% ։

Հիմնական խնդիր է հանդիսանում բանկերի կողմից անշարժ գույքի գնահատման ցածր մակարդակը, չնայած նրան որ վերջին երկու տարվա ընթացքում բավականին բարձրացել է համայնքի որոշ վարչական շրջանների անշարժ գույքի և հողի արժեքները։

6.5. Հող և ենթակառուցվածքներ

Համայնքի հողերը հիմնականում օգտագործվում են որպես վարելահողեր, խոտհարքեր և արոտավայրեր։ Սեփականաշնորհված է համայնքի մակերեսի մոտ 35 %-ը։

Համայնքի խոշորացումից հետո մի շարք խնդիրներ են առաջացել ընդհանուր բազա ստեղծելու համար։ Համայնքի ընդհանուր հողերից /44145,89հա/ վարելահող են՝ 9985,30 հա, տնկարկներ՝ 5,90 հա, պտղատու այգիներ՝9,50 հա, խոտհարք՝ 1631,78 հա, արոտներ՝ 24601,72 հա, այլ հողատեսքեր՝ 7521,19 հա։

Համայնքում հասարակական կամ արտադրական նշանակության ազատ հողատարածքներ գրեթե չկան, հիմնականում ներդրողները գնում են բնակիչների կողմից սեփականաշնորհված տարածքներ, իսկ նախընտրելի համայնքային հողերի նշանակությունը համայնքապետարանի օժանդակությումբ հնարավորինս փոփոխության են ենթարկվում, բիզնես ներդրումների խրախուսման նպատակով։

6.6. Կարգավորման և ինստիտուցիոնալ շրջանակ

Համայնքում ներդրվել է Քաղաքացիների սպասարկման գրասենյակը, որը «մեկ պատուհան, մեկ կանգառ» սկզբունքի համաձայն քաղաքացիներին բարձրորակ ծառայություններ է մատուցում՝ ապահովելով տեղական ինքնակառավարման մարմինների արդյունավետությունը, թափանցիկությանը և հասանելիության բարձրացումը, քաղաքացու և քաղաքապետարանի միջև առավել մատչելի և դյուրին հաղորդակցությունը:

6.7. Հմտություններ և մարդկային կապիտալ

Ապարան համայնքում շրջանավարտների 80%-ն ընդունվում է բարձրագույն ուսումնական հաստատություններ։ Այս պահին Ապարան քաղաքում առկա է աշխատուժի պակաս։ Ապարանում աշխատում են Հայաստանի այլ քաղաքներից (Երևան, Արթիկ, Գյումրի, Վանաձոր և այլն) եկած աշխատողներ, ովքեր աշխատում են հիմնականում հանրային սննդի ոլորտում և ֆինանսական հաստատություններում։ Այն պայմանավորված է հիմնականում համապատասխան հմտություններով մասնագետների բացակայությամբ և որոշակի աշխատանքների նկատմամբ առկա կարծրատիպերով (մասնավորապես մատուցողներ)։

Համայնքապետարանը մասնավոր հատվածի հետ համագործակցությամբ նախաձեռնել է ստեղծել մի հարթակ՝ երիտասարդական անկյուն, որտեղ բաց և թափանցիկ ձևով կիրականացվեն ավագանու նիստերը, հանրային քննարկումները, իրենց գործունեությունը կծավալեն երիտասարդները, բնապահպանները, նախաձեռնող խմբերը, համայնքում գործող ՀԿ-ները, ինչպես նաև կգեներացվեն համայնքի զարգացմանն ուղղված գաղափարներ։

6.8 Արտաքին դիրքավորում և մարքեթինգ

Ապարան համայնքը արտաքին շուկայում արդեն իսկ ճանաչված է բարձրորակ Ապարան ջուր, Գնթունիք, Ապարանի թան բրենդներով։ Վերջին երկու տարիների ընթացքում ՀՀ-ում և նր սահմաններից դուրս բավականին լայն ճանաչում ձեռք բերեց մոնումենտալ քանդակագործության միջազգային սիմպոզիումը և ձնամարտի առաջնությունը։

Ջրի ամենամյա փառատոնի կազմակերպումը նպատակ է հետապնդում ուժեղացնել և նպաստել Ապարանի ջուր բրենդի առաջմղումը և Ապարանը ճանաչելի դարձնել որպես ջրի քաղաք։ Այս ուղղությամբ քարտեզագրվել են Ապարանի աղբյուրները քայլարշավների ուղիները, հավաքագրվել են նրանց մասին պատմող առակներն ու պատմությունները։ 2019թ. իրականացվել են ջրի թեմայով գրաֆիտի աշխատանքներ, որը կրելու է շարունակական բնույթ։

2020թ. համայնքում կատարվելի աշխատանքներում ներառված է նաև հրապարակում կառուցվող ձայնային և լուսային էֆեկտներով հագեցած ցայտաղբյուրների (շատրվան)։

SWOT ՎԵՐԼՈՒԾՈՒԹՅՈՒՆ

*Աղյուսակ 4*

|  |  |  |  |
| --- | --- | --- | --- |
| |  | | --- | | S |   Արդեն իսկ ճանաչում ունեցող զբոսաշրջային վայր, որը ներառված է զբոսաշրջային փաթեթներում։  Բազմաթիվ տեսարժան վայրեր, պատմամշակութային կոթողներ  Հանրապետական ճանաչում ձեռք բերած ամենամյա միջոցառումներ և փառատոններ  Հանրապետությունում հայտնի բրնդեր կապված Ապարանի հետ  Հյուրասեր բնակչություն  Մաքուր օդ, սառնորակ ջուր, գեղեցիկ բնություն, արևային օրերի մեծ քանակ  Էկոլոգիապես մաքուր սննդամթերք  Բարենպաստ բնակլիմայական պայմաններ՝ անասնապահության, հատապտղագործության և ձմեռային տուրզմի զարգացման համար  Ներդրումների բարձր ակտիվություն և աճող միտում  Մոտիվացված նախաձեռնող խումբ  ՏԻՄ-ի կողմից նոր առաջարկների և գաղափարների համար սատարում  Ներդրողների նկատմամբ բացություն  Սերտ համագործակցություն տարբեր միջազգային կազմակերպությունների հետ | |  | | --- | | W |   Ապարան քաղաքում հյուրանոցային և հյուրատնային ենթակառուցվածքների բացակայություն  Ժամանցային վայրերի բացակայություն  Երիտասարդ կադրերի բացակայություն  Անհրաժեշտ մասնագետների բացակայություն՝ ֆինանսական, իրավաբանության, խոհարարական, կառավարման և մոնիթորինգի ոլորտներում  Որոշ ծառայություններում սպասարկման ցածր մակարդակ՝ սոցիալական անահապահովության ծառայությունում, սննդի կետերում, ռեստորաններում և բանկային համակարգում և կադաստրում  Միջգյուղական ճանապարհների ոչ բարեկարգ վիճակ  Համայնքային բյուջեի սղություն  Կանանց սպասարկման ոլորտում աշխատանքի վերաբերյալ կարծրատիպեր  Նոր զարգացող ոլորտներում վերապատրաստված կադրերի բացակայություն |
| |  | | --- | | O |   Ապարանցի մեծահարուստ սփյուռքը և հաջողակ խոշոր գործարարներ,  «Արմենիա Ֆյուչեր» բարեգործական հիմնադրամի զարգացման ծրագրեր  Երկրում տուրիզմի ոլորտի արագ աճ  Գլոբալ տաքացման արդյունքում ձյան բացակայությունը մայրաքաղաքում, որը բերում է պահանջարկի աճի ձմեռային զբոսաշրջության նկատմամաբ  Ձմեռային սպորտաձևերի նկատմամբ աճող պահանջարկ հանրապետությունում  Հայաստանի Լոռու մարզ և հանրապետության մեծությամբ 2-րդ խոշոր քաղաք տանող M3 միջպետական մայրուղին անցնում է Ապարանի տարածքով, որն ապահովում է մարդատար և բեռնատար մեծ հոսք | |  | | --- | | T |   Հարկերի և տուրքերի բարձր շեմ  Հողատեսքերի և նշանակության փոփոխության երկարաժամկետ վարչարարություն  Բնական աղետներ և նրանց կանխարգելման և ազդարարման համակարգի բացակայություն  Հյուսի-Հարավի Երևան-Գյումրին ճանապարհաշինարարության ավարտի դեպքում կարող է նվազել Ապարանով անցնող ներքին ուղևորահոսքը  Պատերազմի վտանգը, որի դեպքում կարող է նվազել ներգնա զբոսաշրջիկների հոսքը |

ՏԵՍԼԱԿԱՆ ԵՎ ՆՊԱՏԱԿՆԵՐ

*Տեսլական*

*Արագածի ստորոտում ստեղծել մրցունակ էկո-էթնո զբոսաշրջային կենտրոն, ձևավորել արդյունավետ և էկոլոգիապես մաքուր ագրոհամալիր։*

*Նպատակներ*

*1. Զբոսաշրջային ենթակառուցվածքների զարգացում և Ապարանի՝ որպես տուրիստական վայրի առաջմղում*

Փառատոնների անցկացում

Ձմեռային սպորտաձևի ենթակառուցվածքի հիմնում

Պատմության թանգարանի, որը ներառելու է նաև տեղեկատվություն ամբողջ համայնքի մասին (կենդանական և բուսական աշխարհ, ներդրումներ և այլն)

Համայնքի բրենդինգ և առաջմղում

Լուսագյուղը դարձնել զբոսաշրջային կենտրոնի, ստեղծելով հայկական բարեկեցիկ գյուղի՝ էկոգյուղի մոդել

Անցում այլընտրանքային էներգիայի՝ համայնքային նշանակության բոլոր կառույցներում

*2. Բիզնեսի և մարդկային կապիտալի զարգացման աջակցության ենքակառուցվածքի ձևավորում*

Բիզնեսի աջակցման հարթակ

Դասընթացների կազմակերպում

Տուրիզմի և համայնքի մասին տեղեկատվական կենտրոնի հիմնում/ մեկ պատուհանի սկզբունքով

*3.Գյուղատնտեսության և ագրոբիզնեսի զարգացում*

Արոտավայրերի կառավարում

Համայնքային գյուղմթերքի խանութի հիմնում, որը կմթերի գյուղացիների կողմից մշակված արտադրանքը

Համապատասխան տեխնիկաների ձեռքբերում

150 կմ ոռոգման ցանցի անցկացում

9. ԳՈՐԾՈՂՈՒԹՅՈՒՆՆԵՐԻ ՊԼԱՆ

*Աղյուսակ 5*

|  |  |  |  |  |  |  |  |
| --- | --- | --- | --- | --- | --- | --- | --- |
| Հիմնասյուներ | Գլխավոր նպատակներ | Գործողություններ/  Նախագծերի  գաղափարներ | Տևողություն  (Սկիզբ /ավարտ) | Ներգրավված  Գործընկերներ | Գնահատ  ված  Ծախսեր | Մոնիտորինգի ցուցանիշներ/ Կարճաժամկետ արդյունքների ցուցիչներ և թիրախներ | Արդյունքներ/  Վերջնարդյունքի ցուցիչներ և թիրախներ |
| 1.Հող և ենթակառուցվածքներ:  2. Արտաքին դիրքավորում և մարքեթինգ | 1. Զբոսաշրջային ենթակառուցվածքների զարգացում և Ապարանի՝ որպես տուրիստական վայրի առաջմղում | 1.1 Փառատոնների անցկացում  Քանդակագործության սիմպոզիում  Ջրի փառատոն  Ապարանյան Ձմեռ  Ձնամարտի չեմպիոնների լիգա  Ռոք փառատոն և հեծանվային արշավ | 01/01/2020  01/12/2021 | Համայնքապետարան  ՀԿ-ներ  Արվեստի դպրոցներ, մշակույթի տներ | 40,000,000 դրամ  74,200 եվրո | Առնվազն 6 միջոցառման կազմակերպում  Տարեկան 20 քանդակագործների մասնակցություն  3000 զբոսաշրջիկի այցելություն | Ապարան համայնքի ճանաչողությանը բարձրացում երկրում և երկրից դուրս  Զբոսաշրջային պրոդուկտների բազմազանեցում  Նոր բիզնեսների և աշխատատեղերի ստեղծում  Համայնքային կառույցներում այլընտրանքային էներգիայի 3 նախագծի իրականացում |
| 1.2 Ձմեռային սպորտային միջոցառումների համար շենքային ենթակառուցվածքի հիմնում | 01/02/2020  01/12/2020 | Համայնքապետարան, մասնավոր հատված | 50.000.000 դրամ  92.764 եվրո | Ենթակառուցվածքների հիմնում, որը կներառի պահեստային տարածք, հանդերձարաններ, սննդի կետեր և այլն։ |
| 1.3 Պատմության թանգարան, որը ներառելու է նաև տեղեկատվություն ամբողջ համայնքի մասին (կենդանական և բուսական աշխարհ, ներդրումներ և այլն) | 01/01/2020  01/12/2025 | Համայնքապետարան, մասնավոր հատված | 30,000,000 դրամ  55,660 եվրո | Թանգարանի կոնցեպցիայի և դիզայնի մշակում  Թանգարանի համար տարածքի թույլտվության ձեռքբերում  Նախագծի կազմում  Ֆինանսների հայթայթում  Շինարարության մեկնարկ |
|  |  | 1.4 Համայնքի բրենդինգ և առաջմղում | 01/01/2020  01/12/2025 |  | 10,000,000 դրամ  18,552 եվրո | Համայնքի մշակված բրենդ և «Brand book»  Իրականացված մեկ մարքեթինգային արշավ |  |
|  |  | 1.5 Լուսագյուղի վերածումը էկոգյուղի և զբոսաշրջային կենտրոնի | 01/01/2020  01/12/2024 |  | 4,000,000,000 դրամ  7,421,150 եվրո | Լուսագյուղ վարչական տարածքի մշակված մաստեր պլան, որն իր մեջ ներառելու է գյուղի ամբողջական ճարտարապետական և տնտեսական կոնցեպտը  Փողոցների, շենքերի արտաքին տեսքի, արտաքին լուսավորության և այլ ենթակառուցվածքների կառուցապատման աշխատանքների իրականացում |  |
|  |  | 1.6 Անցում այլընտրանքային էներգիայի՝ համայնքային նշանակության բոլոր կառույցներում | 01/01/2020  01/01/2022 | 100.000 000 դրամ 185.529 եվրո |  | Հանրային քննարկումներ, համագործակցության ուղիների հայտնաբերում,  գործընկերների հետ պայմանավորվածության ձեռքբերում,  ծրագրերի պատրաստում,  ֆինանսական միջոցների հայթհայթում,  մրցույթների կազմակերպում,  շինարարական աշխատանքներ,  շահագործում և սպասարկում |  |
| 1. Հող և ենթակառուցվածքներ  2. Հմտություններ և մարդկային կապիտալի զարգացում | 2. Բիզնեսի և մարդկային կապիտալի զարգացման աջակցության ենքակառուցվածքի ձևավորում | 2.1 Բիզնեսի աջակցման հարթակի հիմնում (ներառյալ ֆիզիկական և օնլայն տարածքներ) | 01/01/2020  01/06/2021 | Համայնք,  դոնոր կազմակերպություն | 200.000.000 դրամ  649.350 եվրո | Իրականացման պլան և համագործակցության հուշագրեր  հաստատված գործողությունների ծրագիր,  Ֆինանսների հայթայթում  Շինարարության իրականացում | Համայնքում բիզնեսի հնարավորությունների մասին տեղեկատվության մատչելիության բարելավում  Նոր բիզնեսների ստեղծում  Որակավորված մասնագետների քանակի ավելացում |
| 2.2 Դասընթացների կազմակերպում | 01/03/2020  01/06/2022 | Համայնք, դոնոր կազմակերպություններ | 5,000,000 դրամ  9,276 եվրո | Տարեկան 20 բիզնես խորհրդատվություններ  2 բիզնես դասընթաց սկսնակ ձեռներեցների համար  համայնքի մասին տեղեկատվության և վիճակագրության տրամադրում  10 հանդիպում-քննարկումներ բիզնեսի ներկայացուցիչների հետ  2 անգամ մասնագիտական վերապատրաստումների կազմակերպում շուրջ 30 մասնակցով |
| 2.3 Տուրիզմի և համայնքի մասին տեղեկատվական կենտրոնի հիմնում/ մեկ պատուհանի սկզբունքով/ | 01/01/2020  01/12/2023 | Համայնք, դոնոր կազմակերպություններ | 2,000,000 դրամ  3,710 եվրո | Մշակված և տպագրված բուկլետ՝ համայնքում գործող զբոսաշրջային և տեսարժան վայրերի մասին տեղեկատվությամբ  Համայնքի տնտեսական նկարագիր՝ հողերի նշանակություն, ենթակառուցվածք, ինչպես նաև մասին տեղեկատվության, իրազեկության բարձրացում |
| 1. Հող և ենթակառուցվածքներ  2. Կարգավորման և ինստիտուցիոնալ շրջանակ | 3.Գյուղատնտեսության և ագրոբիզնեսի զարգացում | 3.1 Արոտավայրերի կառավարում | 01/03/2020  01/10/2021 | Համայնքապետարան | 5,000,000 դրամ  9,276 եվրո | Արոտավայրերի կառավարման հաստատված պլան | Անասնագլխաքանակի 10 տոկոս աճ  Ցանքատարածությունների 15 տոկոս աճ  Գյուղատնտեսական մթերքի արտադրության 10 տոկոս աճ |
| 3.2 Համապատասխան գյուղատնտեսական տեխնիկաների ձեռքբերում | 01/03/2019  01/06/2021 | Համայնքապետարան  Դոնոր կազմակերպությունների դրամաշնորհներ, սուբվենցիոն ծրագրեր | 90.000.000 ԴՐԱՄ  166.976 ԵՎՐՈ | 3-4 տարբեր գործառույթներ իրականացնող գյուղտեխնիկայի ձեռք բերում  Ծառայությունների մատուցում ֆերմերներին |
| 3.3 Ոռոգման ցանցի անցկացում | 01/03/2019  01/06/2022 | Համայնքապետարան  Դոնոր կազմակերպությունների դրամաշնորհներ, սուբվենցիոն ծրագրեր | 40.000.000 ԴՐԱՄ  74.212 ԵՎՐՈ | 150 կմ նոր կառուցված ոռոգման ցանց |

10. Ֆինանսական սխեմա

Աղյուսակ 10

|  |  |  |  |  |  |  |  |
| --- | --- | --- | --- | --- | --- | --- | --- |
| Միջոցառումներ | Գնահատ  ված  ծախսեր | Ֆինանսավորման աղբյուր | | | | Ֆինան  սա  Վորման  պակաս | նշումներ |
| Տեղա  կան  բյուջե | Պետական և ռեգիոնալ բյուջե | Ձեռնար  կություններ | Դոնոր  ներ |  |  |
| 1.1 Փառատոնների անցկացում  Քանդակագործության սիմպոզիում  Ջրի փառատոն  Ապարանյան Ձմեռ  Ձնամարտի չեմպիոնների լիգա  Ռոք փառատոն և հեծանվային արշավ | 40.000.000 դրամ  7.200 եվրո | 18.000.000 դրամ  33.390 եվրո |  | 2.000.000 դրամ  3.710 եվրո | 20.000.000 դրամ  37.100 եվրո |  |  |
| 1.2 Ձմեռային սպորտային միջոցառումների համար շենքային ենթակառուցվածքի հիմնում | 50.000.000 դրամ  92.764 եվրո | 5.000.000 դրամ  9.276 եվրո |  |  | 45.000.000 դրամ  83.488 եվրո |  |  |
| 1.3 Պատմության թանգարան, որը ներառելու է նաև տեղեկատվություն ամբողջ համայնքի մասին (կենդանական և բուսական աշխարհ, ներդրումներ և այլն) | 30.000.000դրամ  55.660 եվրո | 6.000.000 դրամ  11.132 եվրո | 1.200.000 դրամ  22.264 եվրո | 3.000.000 դրամ  5.566 եվրո | 9.000.000 դրամ  16.698 եվրո |  |  |
| 1.4 Համայնքի բրենդինգ և առաջմղում | 10.000.000 դրամ  18.552 եվրո |  |  |  |  |  |  |
| 1.5 Լուսագյուղի վերածումը էկոգյուղի և զբոսաշրջային կենտրոնի | 4.000.000.000 դրամ  742.150 եվրո | 40.000.000 դրամ  7.421 եվրո |  |  | 3.960.000.000 դրամ  734.729 եվրո |  |  |
| 1.6 Անցում այլընտրանքային էներգիայի՝ համայնքային նշանակության բոլոր կառույցներում | 100.000 000 դրամ 185.529 եվրո | 15.000.000 դրամ  27.829 եվրո | 60.000.000 դրամ  111.317 եվրո |  | 25.000.000 դրամ  46.382 եվրո |  |  |
| 2.1 Բիզնեսի աջակցման հարթակի հիմնում (ներառյալ ֆիզիկական և օնլայն տարածքներ) | 200.000.000 դրամ  649.350 եվրո | 35.000.000 դրամ  64.935 եվրո | 105.000.000 դրամ  194.805 եվրո | 70.000.000 դրամ  129.870 եվրո | 140.000.000 դրամ  295.740 եվրո |  |  |
| 2.2 Դասընթացների կազմակերպում | 5.000.000 դրամ  9.276 եվրո | 50.000 ԴՐԱՄ  93 ԵՎՐՈ |  |  | 4.950.000 ԴՐԱՄ  9.183 ԵՎՐՈ |  |  |
| 2.3 Տուրիզմի և համայնքի մասին տեղեկատվական կենտրոնի հիմնում/մեկ պատուհանի սկզբունքով | 2.000.000 ԴՐԱՄ  3,710 ԵՎՐՈ | 400.000 ԴՐԱՄ  742 ԵՎՐՈ |  |  | 1.600.000 ԴՐԱՄ  2.968 ԵՎՐՈ |  |  |
| 3.1 Արոտավայրերի կառավարում | 5.000.000 ԴՐԱՄ  9.276 ԵՎՐՈ |  |  |  |  |  |  |
| 3.2 Համապատասխան գյուղատնտեսական տեխնիկաների ձեռքբերում | 90.000.000 ԴՐԱՄ  166.976 ԵՎՐՈ | 9.000.000 ԴՐԱՄ  16.698 ԵՎՐՈ |  |  | 81.000.000 ԴՐԱՄ  150.278 ԵՎՐՈ |  |  |
| 3.3 Ոռոգման ցանցի անցկացում | 40.000.000 ԴՐԱՄ  74.212 ԵՎՐՈ | 4.000.000 ԴՐԱՄ  7.421 ԵՎՐՈ | 8.000.000 ԴՐԱՄ  14.842 ԵՎՐՈ | 4.000.000 ԴՐԱՄ  7.421 ԵՎՐՈ | 24.000.000 ԴՐԱՄ  44.527 ԵՎՐՈ |  |  |

11. Մշտադիտարկման ցուցանիշներ և մեխանիզմներ

Աղյուսակ 11. Աղյուսակ 9-ում ներկայացված գործողությունների ներքին մոնիթորինգի պլան

|  |  |  |  |  |  |
| --- | --- | --- | --- | --- | --- |
| Գործողություններ/  Նախագծերի գաղափարներ | Տևողություն  (Սկիզբ /ավարտ) | Ակնկալվող արդյունքներ  1-6 ամիսներ | Ակնկալող  Արդյունքներ  6-12 ամիսներ | Ակնկալող  Արդյունքներ  12-18 ամիսներ | Ակնկալող  Արդյունքներ  18-24 ամիսներ |
| 1.1 Փառատոնների անցկացում  Քանդակագործության սիմպոզիում  Ջրի փառատոն  Ապարանյան Ձմեռ  Ձնամարտի չեմպիոնների լիգա  Ռոք փառատոն և հեծանվային արշավ | 01/01/2020  01/12/2021 | Ապարանյան Ձմեռ և Ձնամարտի չեմպիոնների լիգա միջոցառումների կազմակերպում | Քանդակագործության սիմպոզիում, Ջրի փառատոն և Ռոք փառատոն և հեծանվային արշավ միջոցառումների կազմակերպում | Ապարանյան Ձմեռ և Ձնամարտի չեմպիոնների լիգա միջոցառումների կազմակերպում | Քանդակագործության սիմպոզիում, Ջրի փառատոն և Ռոք փառատոն և հեծանվային արշավ միջոցառումների կազմակերպում |
| 1.2 Ձմեռային սպորտային միջոցառումների համար շենքային ենթակառուցվածքի հիմնում | 01/02/2020  01/12/2020 | Ներդրումային ծրագրի մշակում և նախագծի պատրաստում  Ֆինանսների հայթայթում | Շինարարության մրցույթի անցկացում  Շինարարության իրականացում | Ենթակառուցվածքի շահագործում |  |
| 1.3 Պատմության թանգարանի, որը ներառելու է նաև տեղեկատվություն ամբողջ համայնքի մասին (կենդանական և բուսական աշխարհ, ներդրումներ և այլն) | 01/01/2020  01/12/2025 | Թանգարանի կոնցեպցիայի և դիզայնի մշակում  Թանգարանի համար տարածքի թույլտվության ձեռքբերում | Թանգարանի համար տարածքի թույլտվության ձեռքբերում  Նախագծի կազմում  Ֆինանսների հայթայթում | Շինարարության մեկնարկ | Թանգարանի բացում |
| 1.4 Համայնքի բրենդինգ և առաջմղում | 01/01/2020  01/12/2025 |  | Համայնքի մշակված բրենդ և «Brand book»  Իրականացված մեկ մարքեթինգային արշավ |  |  |
| 1.5 Լուսագյուղի վերածումը էկոգյուղի և զբոսաշրջային կենտրոնի | 01/01/2020  01/12/2024 | Լուսագյուղ վարչական տարածքի մաստեր պլանի մշակում | Սկսել շինարարական աշխատանքները, տները վերակառուցել միանման ճարտարապետությամբ | Բացել պանրի գործարան, մշակույթի տուն | Անցկացնել ճոպանուղի |
| 1.6 Անցում այլընտրանքային էներգիայի՝ համայնքային նշանակության բոլոր կառույցներում | 1/01/2020  1/01/2022 | Հանրային քննարկումներ, համագործակցության ուղիների հայտնաբերում, | գործընկերների հետ պայմանավորվածության ձեռքբերում,  ծրագրերի պատրաստում,  ֆինանսական միջոցների հայթհայթում, | մրցույթների կազմակերպում,  շինարարական աշխատանքներ, | շահագործում և սպասարկում |
| 2.1 Բիզնեսի աջակցման հարթակի հիմնում (ներառյալ ֆիզիկական և օնլայն տարածքներ) | 01/01/2020  01/06/2021 | Իրականացման պլան և համագործակցության հուշագրեր | Հաստատված գործողություների ծրագիր և ֆինանսավորման աղբյուրներ | Ֆինանսների հայթայթում  Շինարարության իրականացում | Գործող տեղեկատվական կենտրոն և համագործակցության հարթակ |
| 2.2 Դասընթացների կազմակերպում | 01/03/2020  01/06/2022 | 1բիզնես դասընթաց սկսնակ ձեռներեցների համար  1 մասնագիտական վերապատրաստման դասընթաց | Բիզնես խորհրդատվության և տեղեկատվության տրամադրում  Հանդիպում-քննարկումներ բիզնեսի հետ | 1բիզնես դասընթաց սկսնակ ձեռներեցների համար  1 մասնագիտական վերապատրաստման դասընթաց | Բիզնես խորհրդատվության և տեղեկատվության տրամադրում  Հանդիպում-քննարկումներ բիզնեսի հետ |
| 2.3 Տուրիզմի և համայնքի մասին տեղեկատվական կենտրոնի հիմնում/մեկ պատուհանի սկզբունքով/ | 01/01/2020  01/12/2023 | Շինարարական աշխատանքներ  Տեղեկատվության հավաքագրում | Մշակված և տպագրված բուկլետ՝ համայնքում գործող զբոսաշրջային և տեսարժան վայրերի մասին տեղեկատվությամբ | Համայնքի մասին տեղեկատվություն տրամադրող գործող կենտրոն | Համայնքի մասին տեղեկատվություն տրամադրող գործող կենտրոն |
| 3.1 Արոտավայրերի կառավարում | 01/03/2020  01/10/2021 | Նախագծում և պլանավորում | Համայնք-մասնավոր համագործակցության արդյունքում ունենալ արոտավայրերի կառավարման պլան | Արոտավայրերի շահագործում ըստ կառավարման պլանի | Արոտավայրերի շահագործում ըստ կառավարման պլանի |
| 3.2Համապատասխան գյուղատնտեսական տեխնիկաների ձեռքբերում | 01/03/2019  01/06/2021 | Կարիքների գնահատում  Մրցույթի հայտարարում | Պահանջվող գյուղատնտեսական տեխնիկայի ձեռքբերում | Տեխնիկայի շահագործում | Տեխնիկայի շահագործում |
| 3.3 Ոռոգման ցանցի անցկացում | 01/03/2019  01/06/2022 | Նախապատրաստական աշխատանքներ, պլանավորում | 150 կմ նոր կառուցված ոռոգման ցանց | -Ամբողջությամբ ոռոգելի դարձած հողատարածք |  |

Հավելված 1

Գործընկերության կազմ

|  |  |  |
| --- | --- | --- |
| Կազմակերպություն | Ներկայացուցչի անուն, ազգանուն | Պաշտոն |
| Արմենիան ֆյուչեր | Մերուժան Բադալյան | Գործադիր տնօրեն |
| Եվրասիա ԲՀԿ | Նվեր Մնացականյան | Ղեկավար |
| Վորլդ Վիժն | Տամարա Բարբակաձե | Ղեկավար |
| GIZ | Արմեն Քեշիշյան  Կառոլինա Վագներ | Ծրագրի փորձագետներ |

Հավելված 2

ՏՏԶ պլանավորման ընթացքում իրականացված հանդիպումների ցանկ

|  |  |  |
| --- | --- | --- |
| Հանդիպման ամսաթիվ, Վայր | Հանդիպման մասնակիցներ | Հանդիպման թեմա |
| 10.04.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Համայնքի տնտեսական զարգացում |
| 08.05.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Ապարան համայնքի տնտեսական զարգացման տեսլականը |
| 28.05.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Ապարանում առկա խնդիրները և դրանց հնարավոր լուծումները |
| 06.06.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Ծանոթացում տնտեսական պլանի կառուցվածքին |
| 25.06.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Տեղեկատվության հավաքագրում |
| 02.07.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Տեղական տնտեսության կառուցվածքի վերլուծություն |
| 06.07.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Ձեռնարկությունների և ընկերությունների դասակարգում ըստ տնտեսական գործունեության |
| 15.07.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | ՏՏԶ հիմնասյուների վերլուծություն |
| 29.07.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Բիզնեսին աջակցող, թաձանցիկ և առանց կոռուպցիայի վարչարարության վերլուծություն |
| 14.08.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Ֆինանսական միջոցների հասանելիության վերլուծություն |
| 29.08.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Հողի և ենթակառուցվածքների վերլուծություն |
| 10.09.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Կարգավորման և ինստիտուցիոնալ շրջանակ, հմտություններ և մարդկային կապիտալ |
| 25.09.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Արտաքին դիրքավորում և մարքեթինգ |
| 12.10.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | SWOT վերլուծություն |
| 15.12.2019, Ապարանի համայնքապետարան | Համայնքապետարանի տնտեսական պատասխանատու, ծրագրերի պատասխանատու, ձեռներեց, ակտիվ քաղաքացի | Գործողությունների պլան, ֆինանսական սխեմա, մոնիթորինգի ցուցանիշներ |

1. Հաշվարկված է 2019-ի հունվար-հոկտեմբերի միջին կուրսով [↑](#footnote-ref-1)